als_Latn dik_Latn sag_Latn
Fluturakja e Stratolaunch’it është dizajnuar për dërgimin e raketave në orbitë, ndërsa shtrirja e krahëve është më e madhe se fusha e futbollit.
Ndërmarrja private për fluturime në gjithësi “Stratolaunch”, në pronësi të miliarderit Paul Allen, ka prezantuar aeroplanin më të madh në botë: fluturaken masive me shtrirje të krahëve më të madhe se fusha e futbollit përcjell gazetametro.net.
Fluturakja gjigante, me gjatësi 71 metra, lartësinë e bishtit prej 15 metrave dhe shtrirjen e krahëve prej 117 metra, është nxjerrë nga hangari në shkretëtirën e Kalifornisë Mojava në mënyrë që të kalojë testimin e karburantit.
Ishte ky rasti i parë që publiku të njoftohet me fluturaken, e cila është dizajnuar që të dërgohet në orbitë, prej fillimit të ndërtimit. “Kemi kënaqësinë që t’ju informojmë se fluturakja Stratolaunch ka arrit kthesën e rëndësishme e cila shënon përfundimin e fazës së ndërtimit dhe fillimin e fazës së hulumtimit të fluturimit”, ka deklaruar Jean Floyd, drejtor i firmës Stratolaunch System Corp.
The Stratolaunch aircraft came out of the hangar – for the first time ever – to conduct aircraft fueling tests: https://t.co/dyLto0HSGM pic.twitter.com/ve3YdUyOQg
— Stratolaunch (@Stratolaunch) May 31, 2017
“Bartësi Stratolaunch është dizajnuar për dërgim të raketave në orbitë nga lartësia prej 9.100 metra. Në fillim do të bartë raketën “Pegasus XL”, të cilën e ka bërë Orbital ATK, por është krijuar ashtu që në kohën e njëjtë mund të bartë deri në tri raketa”, ka thënë Floyd.
“Gjatë disa javëve të fundit e kemi larguar infrastrukturën për prodhim, duke përfshirë edhe skelën e cila e rrethon fluturaken, dhe për herë të parë e kemi lëshuar atë me peshën e vet të plotë në 28 rrota të saj”, ka thënë Floyd.
Sipas tij, ky ishte “hapi vendimtar në përgatitjen e fluturakes për kontroll të motorit dhe, përfundimisht, për fluturim të parë”.
Floyd ka paralajmëruar kontrolle në tokë dhe në fluturim javëve dhe muajve të ardhshëm, dhe demonstrimi i parë i mundësive është planifikuar për vitin 2019, përcjell gazetametro.net.
“Kjo është fluturakja e klasës së parë, për këtë arsye do të jemi të përqendruar gjatë testimit dhe do të vëmë në rend të parë sigurinë e pilotëve, ekuipazhit dhe stafit tonë”, ka thënë Floyd.
Allen e ka themeluar Stratolaunch’in para gjashtë viteve në mënyrë që të lehtësojë qasjen në orbitën e ultë të Tokës.
Firma e tij më e madhe tashmë ka prodhuar fluturaken e gjithësisë për përdorim personal “SpaceShipOne”, e cila e ka marrë shpërblimin prej 20 milionë dollarëve për fluturake private me ekuipazh./gazetametro.net
als_Latn als_Latn als_Latn als_Latn eng_Latn eng_Latn als_Latn als_Latn als_Latn als_Latn als_Latn als_Latn als_Latn